b'\n_START_ARTICLE_\nTrivago\n_START_SECTION_\nIstoric\n_START_PARAGRAPH_\nTrivago GmbH a fost conceput \xc3\xaen 2004 \xc8\x99i lansat \xc3\xaen 2005 de c\xc4\x83tre cei trei fondatori \xc3\xaen D\xc3\xbcsseldorf, Germania: Peter Vinnemeier, Malte Siewert, \xc8\x99i Rolf Schr\xc3\xb6mgens._NEWLINE_\xc3\x8en 2007, site-ul a lansat platforme \xc3\xaen Spania, Fran\xc8\x9ba, \xc8\x99i Marea Britanie. Un an mai t\xc3\xa2rziu, platformele pentru Polonia \xc8\x99i Suedia au versiuni live \xc8\x99i compania a primit finan\xc8\x9bare in valoare de 1,140,000 dolari \xc3\xaen Serie B de la compania britanic\xc4\x83 HOWZAT media LLP, \xc3\x8en anul 2009 a fost lansat\xc4\x83 platforma pentru Rom\xc3\xa2nia, dar \xc8\x99i primele platforme  non-europene valabile \xc3\xaen Statele Unite, China, Japonia, Brazilia \xc8\x99i Mexic.\n_START_SECTION_\nComparator pre\xc8\x9buri hoteliere\n_START_PARAGRAPH_\nTrivago compar\xc4\x83 at\xc3\xa2t pre\xc8\x9buri hoteliere c\xc3\xa2t \xc8\x99i aspecte variate ce \xc8\x9bin de experien\xc8\x9ba \xc8\x99ederii \xc3\xaen incinta unui hotel. Utilizatorii pot \xc3\xaencepe c\xc4\x83utarea prin introducerea unui nume de ora\xc8\x99, regiune sau \xc8\x9bar\xc4\x83. C\xc4\x83utarea se poate face chiar \xc3\xaen func\xc8\x9bie de atrac\xc8\x9bii turistice c\xc3\xa2t \xc8\x99i \xc3\xaen func\xc8\x9bie de data de c\xc4\x83l\xc4\x83torie sau tipul de camer\xc4\x83. Utilizatorul \xc3\xae\xc8\x99i poate de asemenea adapta c\xc4\x83utarea folosind parametrii precum: dot\xc4\x83ri valabile, facilit\xc4\x83\xc8\x9bi sportive sau oferte pentru evenimente de afaceri. Dac\xc4\x83 sunt valabile, op\xc8\x9biuni cum ar fi Internet WiFi, wellness, plaj\xc4\x83 sau piscin\xc4\x83 pot fi selectate, precum \xc8\x99i distan\xc8\x9ba p\xc3\xa2n\xc4\x83 la un anumit punct, cum ar fi centrul ora\xc8\x99ului, un punct de interes sau o adres\xc4\x83 specific\xc4\x83. Alternative sunt de asemenea prezente, \xc3\xaen cazurile \xc3\xaen care un ora\xc8\x99 mic sau sat nu are foarte multe hoteluri valabile sau \xc3\xaen cazul \xc3\xaen care sistemul nu poate identifica informa\xc8\x9bii geografice. Site-ul prezint\xc4\x83 ulterior utilizatorului toate ofertele disponibile ce pot fi rezervate pe site-urile de rezerv\xc4\x83ri, unde acesta prime\xc8\x99te informa\xc8\x9bii detaliate \xc8\x99i unde poate plasa o rezervare pentru o camer\xc4\x83 de hotel._NEWLINE_Comparatorul de hoteluri ofer\xc4\x83 informa\xc8\x9bii de la o varietate de surse, printre care site-uri de rezerv\xc4\x83ri, utilizatori sau hoteluri. Informa\xc8\x9bia este condensat\xc4\x83 \xc3\xaen a\xc8\x99a fel \xc3\xaenc\xc3\xa2t utilizatorul poate vedea ofertele valabile de la site-urile de rezerv\xc4\x83ri, pre\xc8\x9buri, opinii, fotografii din diverse destina\xc8\x9bii sau cu hoteluri, descrieri de hoteluri \xc8\x99i altele. Evalu\xc4\x83rile de hotel trivago sunt bazate at\xc3\xa2t pe surse externe, c\xc3\xa2t \xc8\x99i pe opiniile utilizatorului cu scopul de a oferi o evaluare complet\xc4\x83.  \xc3\x8en ceea ce prive\xc8\x99te con\xc8\x9binutul generat de utilizatori, membrii comunit\xc4\x83\xc8\x9bii primesc un bonus \xc3\xaen numerar la fiecare dou\xc4\x83 luni pentru con\xc8\x9binutul pe care il adaug\xc4\x83. 50% din veniturile companiei sunt oferite c\xc4\x83tre membrii comunit\xc4\x83\xc8\x9bii trivago \xc8\x99i \xc3\xaemp\xc4\x83r\xc8\x9bite \xc3\xaen func\xc8\x9bie de niveluri c\xc3\xa2t \xc8\x99i de efortul depus de ace\xc8\x99tia \xc3\xaen generarea de con\xc8\x9binut.\n_START_SECTION_\nIndicele de pre\xc8\x9buri hoteliere trivago (tHPI)\n_START_PARAGRAPH_\nIndicele de pre\xc8\x9buri hoteliere trivago (tHPI) este indicele ce apar\xc8\x9bine companiei lansat \xc3\xaen fiecare lun\xc4\x83. Acesta analizeaz\xc4\x83 varia\xc8\x9bia pre\xc8\x9burilor pentru camere de hotel \xc3\xaen diverse destina\xc8\x9bii interna\xc8\x9bionale.\n_START_SECTION_\nTrivago Hotel Manager (tHM)\n_START_PARAGRAPH_\nTrivago Hotel Manager este platforma pe care trivago o ofer\xc4\x83 \xc3\xaen special hotelierilor. Aceasta ofer\xc4\x83 modalit\xc4\x83\xc8\x9bi ce permit proprietarilor de hoteluri s\xc4\x83 \xc3\xae\xc8\x99i \xc3\xaembun\xc4\x83t\xc4\x83\xc8\x9beasc\xc4\x83 profilul hotelului, ad\xc4\x83ug\xc3\xa2nd descrieri \xc8\x99i imagini, acces\xc3\xa2nd evalu\xc4\x83rile \xc8\x99i opiniile utilizatorilor \xc8\x99i primind sfaturi de la exper\xc8\x9bi despre cum s\xc4\x83 \xc3\xae\xc8\x99i \xc3\xaembun\xc4\x83t\xc4\x83\xc8\x9beasc\xc4\x83 afacerea \xc3\xaen general \xc8\x99i num\xc4\x83rul de rezerv\xc4\x83ri.\n_START_SECTION_\nMarketing\n_START_PARAGRAPH_\nTrivago se axeaz\xc4\x83 pe marketingul online (SEM \xc8\x99i publicitatea grafic\xc4\x83), rela\xc8\x9biile publice \xc8\x99i brand marketing (TV). Compania a intrat \xc3\xaen istorie \xc3\xaen \xc8\x9b\xc4\x83ri noi, folosind predominant publicitatea televiziunii._NEWLINE_C\xc3\xa2nd Facebook \xc8\x99i-a extins produsul pentru anun\xc8\x9buri dinamice pentru a acoperi m\xc4\x83rcile de c\xc4\x83l\xc4\x83torie, Trivago a fost unul dintre cei doi participan\xc8\x9bi la lansarea ini\xc8\x9bial\xc4\x83.'